Stuðningsmenn Liverpool þurfa að fara varlega í Róm.vísir / getty Stuðningsmenn Liverpool sem ætla að sjá síðari leik sinna manna gegn Róm ytra á miðvikudag eru á leið á mikið hættusvæði . Lagaprófessorinn Geoff Pearson við háskólann í Manchester hefur varað stuðningsmenn Liverpool í Rómarborg við því að láta mikið á sér bera í borginni . Liverpool hefur þegar varað stuðningsmenn sína við því að vera ekki að þvælast í norðurhluta borgarinnar . Hinn 53 ára gamli stuðningsmaður Liverpool , Sean Cox , er illa haldinn eftir að á hann var ráðist af stuðningsmönnum Roma fyrir fyrri leik liðanna á Anfield . Ýmislegt er gert til þess að passa upp á öryggi stuðningsmanna Liverpool í Róm enda eru þeir í lífshættu ef þeir passa sig ekki . Stuðningsmönnum félagsins hefur verið ráðlagt að labba alls ekki á völlinn undir neinum kringumstæðum . „ Það er mjög hættulegt fyrir enska stuðningsmenn að vera í Róm . Við höfum ítrekað séð að ráðist er á þá í borginni fyrirvaralaust , “ segir Dr. Pearson . „ Þessar árásir geta átt sér stað er þeir eiga síst von á þeim og eru oftar en ekki án nokkurrar ástæðu . Það þarf ekkert að ögra neinum til þess að lenda í árás í borginni . Lögreglan hefur líka átt það til að lemja á enskum stuðningsmönnum . “